السلام عليكم ورحمة الله. الحمد لله رب العالمين الرحمن الرحيم مالك يوم الدين والعاقبة للمتقين ولا عدوان الا على الظالمين اشهد ان لا اله الا الله وحده لا شريك له ولي الصابرين. واشهد ان محمدا عبده ورسوله امام المتقين وسيد الاولين والاخرين صلى الله عليه
وعلى اله وعلى اصحابه ومن استن بسنته واتبع هداه الى يوم الدين. اما بعد فاه مش عايز اقول زي بداية كل سلسلة اليوم اول لقاء في سلسلة كزا وكزا لان هو بالفعل مش اول لقاء في
سلسلة يمكن آآ عاطف وعواطف آآ لهم زكريات معنا قبل كده للناس اللي حضرت هي كانت اه سلسلة اه شخصيات وهمية ما فيش حاجة اسمها ما فيش حد اسمه عاطف وعواطف. اكيد فيه يعني بس احنا ما شفناهمش. تمام؟ وكنا بنحكي من خلال
الامور او المشاكل او الاعراض اللي دايما بتكون موجودة بين شباب والبنات في سن اه يعني ممكن نبتدي دي من اول سبعتاشر ستاشر لحد ممكن كمان نعدي التلاتين خمسة وتلاتين ويمكن كانت الموضوع كان الموضوع ابتداء بنفكر في شكل بسيط بس اا سبحان الله زي السلسلة اللي فاتت
كده بتاعة خطوات وفروجات كان متدبر لها ان هي تكون درس وبقت عشرة. فبرضو عاطف وعواطف كان مدبر لها كده ان هي تكون حاجة بسيطة بس آآ شكل عاطف وعاطف آآ مستمرة. عاطف وعواطف مستمرة هاشتاج
ليه بنتكلم في موضوع عاطف وعاطف؟ احنا اتكلمنا ابتداء عشان خاطر بس تبقى الناس المركزة في الدروس اللي فاتت اللي هي كانت منورنا. اللي هي كانت اه ممكن من سنة تقريبا او حاجة زي كده
ابتدينا من اول الفراغ العاطفي واسبابه وايه اللي بيهيأه واعراضه وغض وصف وبعد كده اختيار الزوج واختيار الزوجة وبعد كده اتكلمنا عن الخطوبة والرؤية الشرعية وكتب الكتاب وما سبناش الاهل كمال فنصحناهم نصايح معينة ونصحنا النصايح بتاعة التليفون دايما اللي بيجي والسؤال اللي دايما بيتسأل اعمل ايه انا رايح لقرة شرعية اعمل ايه؟ عملنا درس في الرؤية الشرعية. اتفرج عليه
ما بتكلمش حد تسأله. تمام؟ آآ عايز اخطب عايز اعمل عايز اتجوز. متقدم لي اعمل مع الدرس يعني ايه؟ يعني خلاص يعني خلصنا. خلصنا ولكن كنت ساعتها بقول خلاص يعني مش هنقدر بقى حاجة تانية خلاص الموضوع انتهى وعاطف وعواطف اللهم لك الحمد اتجوزوا والف الف مبروك والدنيا
جميلة وخلاص الموضوع انتهى. بس كنا وقفنا عند كتب الكتاب على اساس ان دي مرحلة زواج وبعد كده كل انسان بقى يجتهد بحاله يعني. لكن بعد فترة اه مم في حاجة غلط
يعني اعتبروها دردشة اكتر ما هي درس. انا حاسس ان العلاقة الزوجية اليومين دول فيها مشكلة. يعني مش عارف هل الاختيار دايما بيبقى غلط طب يا جماعة في ناس واقفة نضم اوي. في ناس واقفة نضم يعني كل واحد يتحرك كده ونضم شوية. يلا اللهم بارك
اللي لسه واقفين؟ اه انتم جايين تتشمسوا يبقى انت جاي تاخد تاني في مكان هنا في المسجد هنا؟ في في مكان هنا ممكن حد يعدي. خير؟ الشاهد ان في حاجة غلط في حاجة غلط يعني في حاجة مش مزبوطة يعني في ملح مش موجود في حاجة
مش ماشية عدد الطلاق غير عادي. ده غير ان الزواج صعب واللي متجوز ولسه ما طلقش. مش مبسوط. الله! امال اشمعنى لما انا بقول في الدروس ربنا يجوزكم يا شباب
الاقي ناس بتقول امين والمسجد ما شاء الله بيترجى كده هو. الله! اكيد فيه حاجة. فكان من من لحظة لأ كان لازم نعمل حاجة لازم تكون عاطف وعواطف مستمرة يعني لازم نفضل كل شوية وان شاء الله احنا هندي تقريبا خمس دروس
عطت العواطف. تمام؟ هل هنقف عند كده؟ هنقف دلوقتي عند كده. بس قدام هنكمل. يعني كل شوية كده ايه ناخد لنا تلاتة خمسة عشرة على حسب ما نتعلم. اللي اعرفه حاجة اقوله لكم على طول. اول ما اعرف حاجة هاجي ابلغكم. بس اعرف
ليه حنتكلم عن عاطف وعواطف؟ اربع اسباب مهمين جدا. حركونا ان احنا نبتدي السلسلة دي من اول وجديد واحد لاهمية الاسرة ما فيهاش كلام ممكن يكون نزري شوية. بس فعلا اه الموضوع اصبح
لا يحتمل الاسرة فاكرين واحنا في ابتدائي ولا في اعدادي كانوا بيقولوا ايه؟ الاسرة هي اللبنة الاولى في بناء المجتمع صح؟ مش كده هو؟ فانتم عارفين احنا عندنا كلمات كده آآ اتعلمناها واحنا صغيرين في المدارس آآ راسخة ولو
رايح هتعرف قد ايه انت التعليم اسر حتى في ملامح وشك. فعلا احنا اتعلمنا اللهم لك الحمد. ايه اتعلمنا اه اتعلمنا في وشنا يا صاحبي. اتعلمنا اللهم لك الحمد اتعلمنا كتير. ولكن واضح ان احنا اللي احنا
لانها فعلا غير مؤثر في حياتنا بشكل كبير. الاسرة او الشباب اللي اغلبها بيتجوز انا بيتهيأ لي ان هو بيتجوز وهو مش عارف هو بيتجوز ليه يعني لو قلنا دلوقتي كم واحد صحيح بالمناسبة؟ كم واحد مش متجوز؟ لا يعني يعني فرحني وارفع ايدك. كم واحد مش متجوز
صح لا يعني ما هو ما ينفعش. اللي مش متجوز يرفع ايده. طيب وانتم رافعين ايديكم كده لا كملوا كملوا مش متجوز يرفع ايده. اه عايز يتجوز وهو مش متجوز كده تمام يسيب ايده فوق والباقي ينزل ايده. خلاص خلاص
يا رب تتجوزوا. وتطلع كده ايه؟ من آآ يعني اه من الخياشيم. يعني مين؟ امين والله. ومع ذلك اه بعد الجواز تحس ان في حاجة غلط وتحس ان هو مش فاهم هو عايز يتجوز ليه؟ يعني تحس ان هو عايز يتجوز لان موسم التزاوج بتاعه جه مش عشان خاطر فيه حاجة معينة
والله عارفين اعزكم الله يعني حد عنده مربي قطة في البيت؟ اه في وقت كده تسمع وانت لو حد جارك وبتاع يعني ايه حاجات كده بتصرخ كده من جواها اكنها عايزة تقول حاجة. تمام؟ احنا عندنا بنقول كده برضه بتاع لو حد عنده مسلا
حاجة كلب ولا تلاقيه يقعد يهوهو. اه في ناس بالكتير تقعد تهوهو بفترة طويلة. فعلا فعلا ليه؟ هو عايز يتجوز. طب ليه ايه؟ ليه؟ فترة. هو مفتور ان هو عايز يتجوز. يعني هو ما بيسألش يعني ايه ليه
ليه ليه دي؟ ما تقوليش ليه؟ انا عايز اتجوز. بس ما تقوليش ليه؟ ايوه ليه؟ ما هو لازم يكون في ليه؟ لو انت مش فاهم لو انت مش فاهم ان انت
من احد اهم الاشياء اللي انت بتتجوز علشانها ان انت تكون اسرة فالاسرة دي يخرج منها نسل. يبقى انت مش عارف انت بتتجوز عشان خاطر كده اغلب الناس بتدخل في المشروع بتكتشف ان هي بتبيع حاجة هي ما كتش عايزة تبيعها. فتقوم مفشلة الموضوع
مفشلات زيي انا افتكر ان وانا كان نفسي اخش كلية صيدلة بس كان نفسي اخش كلية صيدلة ليه؟ عشان خاطر اتكلم مع الناس والزباين وتقعد تتكلم مع الناس العيانة وتوصف لهم دواء وما عرفش ايه. دخلت اولى ما لقتش لا
مادة البيع دي ولا ولا ان انت تقعد تتكلم انيا كيميا تالتة الموضوع ابتدى يكبر رابعة ايه يا جدعان في ايه؟ ما لقتش؟ تبتدي تقفل بقى تقفل من الكلية ليه؟ مش لاقي العملي بتاعك
تلاقي انت هتعمل ايه؟ تمام؟ فمخنوق منها. انما لو انت بالفعل لقيت العملي هتنبسط. فالمشكلة ان هو بيتجوز بعد ما يتجوز ما بيلاقيش العملي ايه؟ لان ما فيش تصور اصلا العملي. ما هوش متخيل. هو ما كنش فيه اصلا صورة زهنية. انا عايز اعمل كده عشان لا تحس ان هو عايز يعمل كده عشان
موسم جه مش عشان خاطر هو عايز يحقق حاجة. فمسألة بناء الاسرة. بناء الاسرة. انت تبني اسرة. دي حاجة مهمة جدا ان انت تكون فاهم ان انت عايز تتخرج من دول ابناء متربيين يحملوا اسمك ويحملوا اخلاق ويحملوا ويحملوا ويحملوا ويحملوا عشان خاطر الحياة تستمر
لو الانسان فاهم دي نزرته للجواز هتختلف تماما. تماما ان هو بعد كده ييجي يضيع الاسرة عشان خاطر الفلوس اصلا اصلا هو مفترض ان هو بيبني الاسرة فبيجي يضيع الاسرة عشان خاطر الفلوس طب هو هدفه ايه؟ كان الفلوس ولا الاسرة
المفترض كان يبقى الاسرة بس لان هو مش مستحضر ده ابتدت الدنيا تقع منه. فرقم واحد احنا بنفتح موضوع عاطف وعواطف تاني عشان خاطر الاسرة اهميتها في تدين الشخص وخليني اتكلم
ان انا جاي اتكلم عن الدين اكتر ما انا جاي اتكلم عن موضوع اجتماعي. تدينك انت الشخصي بيتأثر اه النبي صلى الله عليه وسلم قال يا معشر الشباب من استطاع
منكم الباء فليتزوج فانه اغض للبصر واحصن للفرج فالزواج بيعين على الطاعة. الزواج بيعين على الطاعة تمام وللمجتمع بالكامل ان النسل بيفضل موجود ان النسل بيفضل موجود ودايما كانوا حتى التوصيف لامة الاسلام انها امة شابة دي شبابها كتير قوي. امة شابة. كتير جدا. فيقدر يحرك
فده رقم واحد. رقم اتنين لان الزواج شيء فطري. زي ما بنقول كده بيجي عليك وقت؟ اه تقعد تنونو. تمام ايه عايز اتجوز وممكن ميكونش يقولها يعني بس بيبقى بينونو يعني بيهري في حتة تانية بس هو اا نفسه يعني
او نفسها يعني ما هو الكلام لمين؟ العاطف الانسة عاطف لو سمحت. مش كده يعني في حفز من الارقام. والموازاة مصر. تمام؟ فالعواطف عواطف الاتنين تبقى هي البنت مش هتتكلم ما بتنطق غالبا يعني غالبا بيبقوا قاعدين لوحدهم. انما لما
انما واحنا اه عادي يبقى الواد لسه اصلا في تالتة سانوي باباه ايه عايز اتجوز. طب خد يا ابني انزل جب لنا باتنين جنيه عيش ونبقى هنتكلم بعدين. قالوا له لا مش هينفع. انت ما بتجيبش عيش هتتجوز؟ الشاهد. ان تاني حاجة ان الامر فطري
فاحنا لازم نتكلم عليه. تلاتة لانه عبادة عبادة النبي صلى الله عليه وسلم دخل بيته تلت شباب يسأله عن حال النبي حلو والله الموضوع ده تلت شباب راحوا بيت النبي صلى الله عليه وسلم وهو مش موجود يسأله عن عبادته شكلها عامل ازاي عشان خاطر يقلدوه
واخدين بالكو يا شباب؟ طيب ايه اللي حصل؟ فلما سمعوا عن عبادة النبي صلى الله عليه وسلم كانهم تقالوا حسوا ان هي قليلة فقال احدهم وانا فانا اقوم ولا انام. وقال الثاني وانا اصوم ولا افطر. وقال الثالث
وانا لا اتزوج النساء. فلما سمع النبي صلى الله عليه وسلم بمقالة الثلاثة قام على المنبر وقال اما فاقوم وانام واصوم وافطر واتزوج النساء فمن رغب عن سنتي فليس مني. يبقى الزواج من ايه
من سنة النبي صلى الله عليه وسلم من السنة ان انت تتجوز عبادة قل ان صلاتي ونسكي ومحياي ومماتي الاتنين عيشتك كلها لله رب العالمين فهي عبادة حتى انت لما تيجي تتجوز بتجيب مين؟ بتجيب ايه
تمام؟ مازون المأزون ده ايه شغلته يعني؟ بيقول لك الصيغة اللي انت بتتجوز بها ويقيد بعد كده في الدفاتر ما عرفش ايه النبي صلى الله عليه وسلم قال واستحللتم اي عن الرجال عن النساء واستحللتم فروجهن بكلمة الله. فكانت
المرأة عليك حرام مطلقة بكلمة بس كلمة بقت حلال لك بس الكلمة دي ايه؟ النبي صلى الله عليه قال ايه؟ بكلمة الله. فالزواج عبادة. الزواج اصلا عبادة. طاعة لله عز وجل. فلما تعمله
انت فاهم ان دي عبادة وطاعة شكلها هيبقى حاجة تانية خالص. شكلها هتبقى حاجة تانية خالص. رابع حاجة اللي خلانا نفتح الموضوع ده تاني مآل الذي وصلنا اليه. المآل ان البيوت حقيقة البيوت
تدمرها من جوة الا من رحم الله. الا من رحم الله. اغلب البيوت متدمرة من جوة. وشكلها مرة لطيف جميل كدهو والدنيا حلوة انما هما ايه منازر متدمرين السوس اكل الاسرة والولاد طالعين كلهم آآ مضطربين. وفي نفس الوقت الناس لسه بتتجوز
على هذا الخبث فلما يكون الموضوع كده كان لازم نفتح ملف عاطفي وعواطف تاني. طيب سؤال معلش انا اسف عطف وعواطف لمن؟ يعني السلسلة دي موجهة لمن؟ انا عارف في ناس هتزعل مني دلوقتي. تمانين عشرين
معلش انا اسف في ناس هتزعل هقفلكو بس متزعلوش مني تمانين عشرين تمانين في المية للي مش ثمانين في المية كلامي للي مش متجوز. وعشرين في المية للي متجوز. انما تمانين في المية
للي مش متجوز. ليه؟ اقول لك انا ليه؟ عارف لما يجي واحد يعمل تمسال بلاش تمسال عشان احضر حد هيقول لي التمسال حرام. عارف لما ييجي واحد يعمل كرسي كرسي بيعمل زخرفة في كرسي. تمام؟ لما انت تعمل نقشة معينة
في نص النقش كده يقوم يقول لك النقشة دي مش عجباني اعمل نقشة تانية انهو دي؟ اقوم مطلعها تقول لي ايه؟ لا مش هينفع. مش هينفع. لا لا لا ما ينفعش تشوف حد غيري مش هينفع. شكلها ما تجيش خلاص
هي كان لها مساحة معينة وشكل معين انت لعبت فيها خلاص؟ طب يعني لها حل؟ لها حل. بس مش عند الراجل ده هتركب بقى حاجة ويعني هتعمل حاجة انا عارف دلوقتي في ناس طبعا قاعدة جالها احباط مش قصدي والله بس احنا بنتكلم بصوا يا جماعة
انا هقول لكم حاجة مش عارف كل الناس في ناس ممكن تكون اول مرة تحضر. انا هنا بقول الكلام اللي عامة غالبا ما بيتقالش. يعني اقصد ان الكلام يعني ما بعملش قوي. ما بعرفش اخبي من الاخر. انا اقولها كده زي ما هي. ممكن يبقى انت شيء يعني تمشي
تبتدي تقول ايه؟ لا يعني كان المفترض برضو الاخ واحنا رايحين له كده في المسجد وبيتكلم مع ناس وفي ناس اول مرة تحضر كان المفترض يكون فيه ان هو يراعي الزروف
وكان فيه بنات وولاد وناس بقى حلو وجميل جدا. انا بقى ما بعرفش اعمل الحتة دي. شف انا صريح ازاي؟ يقول لك انا يبقى انا ما بعرفش اروح للحتة دي. تمام؟ ما اعرفش. انا بقول الحاجة كده زي ما هي. انت بقى تستخدم. على فكرة ليه؟ لان ما فيش وقت
ما فيش وقت. يعني ما فيش وقت نقعد نمسل على بعض. ما فيش وقت هنقعد آآ حمهد لك في خمس ست مين وبعد كده ايه ابتدي بقى اقدم للموضوع اللي انا عايز اكلمك فيه في اتناشر سنة اجي اتكلم بقى يعني لو بتكلم في موضوع الحجاب مسلا وفي ده منهج دعاة
يمهد للموضوع في خمس سنين يبتدي يتكلم عن الاحتشام خمسة زيها عبال ما اصلا يتكلم في الحجاب تبقى البنت من القواعد من النساء خلاص عادي حجاب ايه بقى اللي هنتكلم فيه؟ تمام يعني ربنا ربنا يغفر له والله كانت طيبة والله. هيبقى كده. فانا ده
ما بعرفوش فانا بكل صراحة هي تمانين عشرين تمانين في المية اللي لسه ما اتجوزش. ليه؟ شكل الكرسي بتاعه لسه ما اتعملش فيه حاجة. في تصورات مشوهة اه كلنا عندنا كده. في قدوات لا تصلح؟ اه في تجارب مش كويسة اه في سمعة وكلام واخده. غير له
خاف بتاعته او بقى عنده خلفيات ممكن تدفعه بتصرفات. ممكن تكون غلط؟ اه بس ما نزلش على الارض وما نزلش مع اه على الارض مع شخص تاني. طب تيجي تنزل بقى على الارض مع شخص تاني؟ يبقى انت ابتديت تشتغل. اجي اقول لك ساعات حاجات ممكن ما تنفعش. ليه
لان انت ابتديت تشتغل لو حبيت اصلحها هبتدي بقى اجيب حتة خشبة واضربها بمسمار عشان خاطر تعمل ما اعرفش ايه لان مش هيبقى الموضوع طبيعي طب يعني ايه ده طب ربنا بيقبل التوبة انت جاي تقفلها ما بتكلمش عن التوبة. ما بتكلمش عن التوبة. بتكلم عن موضوع
خالص بتكلم عن الاصلاح لما بيتأخر يكون في مشاكل نتيجة ده طب انا مكنتش اعرف يعني انت كده بتظلمني انا ما ليش دعوة انا انا ما ليش دعوة يعني انا هفكركم بمسال انا قلته لكم قبل كده. انا عندي في الصيدلية ممكن مسلا واحد يجي يقيس الضغط. فقالت له الضغط يلاقي ايه
ايه؟ مية وتسعين على مية وعشرة. بيقول ايه؟ ليه كده طب انا ما لي انا! يعني حضرتك انا ما لي! انا سعادتك بقيس. بس. اه تيجي واحدة توزن تقف على الميزان انت طبعا يا رب يا رب يا رب يا رب ما انكسر يا رب يا رب انكسر اول ما تيجي تقف
اسمع بقى طقطقة كده وبتاع استغفر تاخد نفس طويل وعميق وبتاع وبعد كده تنزل تقوم باصة لها كده اهو ايه ده يا دكتور ده؟ انا ما لي انا؟ حضرتك اللي فاتحة على الرابع انا بقى انا ايه
بئيس لي فيه ما ليش فيه انا بئيس فما تقوليش ايه انت زلمتني لا انت ما زلمتكش انا جاي اقول انما يمكن حضرتك لما جيت تتعلم متأخر اكتشفت ان انت في مشكلة. احمد ربنا ان انت اكتشفت ان انت بمشكلة لان في ناس
كتير بقى لها عشرة خمستاشر عشرين خمسة وعشرين تلاتين سنة عايش في مشكلة ولحد النهاردة يمكن ما اكتشفش انها مشكلة ما اكتشفهاش فمعلش هي تمانين عشرين انت بقى تحاول تدور
ازاي حتصلح الموضوع اللي عندك؟ طيب خليني اقول بس ملحوظة كده ابتداء ان آآ هذا او هذا الدرس او ربما آآ آآ يعني آآ يأتي من دروس في نفس السلسلة هو بناء على ما اا سبق يعني انا مش بنقد ما سبق خالص زي ما انا زي ما انا في
راجل عاطفي زي ما انا في الحب زي ما انا في مسألة غض البصر زي ما انا في الاحكام الخاصة بالمخطوبين حطوا خمسين خط تحت دي زي ما انا في الاحكام الخاصة بكتب
الكتاب زي ما انا في مسألة اختيار الزوج واختيار الزوجة والشروط زي ما انا يعني ما غيرتش اي حاجة لحد دلوقتي. خالص. وانا راجعت عشان خاطر استدرك لو فيه حاجة راجعت في خلال الفترة التلات اربع تيام اللي دول يمكن ارجع وكنت عامل حسابي ان انا ارجع عن حاجة فاكتشفت ان انا لأ لأ لأ انت كنت صح
فاحنا زي ما انا فانا مكمل على ما انا عليه. انا مكمل على ما انا آآ عليه. ده رقم واحد في رقم اتنين خلينا بس ايه في مقدمتين تلاتة كدهو تاني حاجة عايز اقولهالكو الزواج رزق
ياه ما انا احنا عارفين اه يعني ايه بقى رزق؟ ما الكلمة دي بتتقال كتير سؤال كان واحد قريبنا يقول لي ايه؟ سيظل الزواج هو اكبر بطيخة في الدنيا. فعلا انت بتفتح
وايه الاخبار؟ اه انت بقى وايه يعني ربنا يكرم. ربنا يكرم. يعني اسأل الله عز وجل اه الفرج راح لقيتها حمرت ممتاز من غير بزر يا سلام يا يعني اي حاجة مسلا انت هتفتح زيك زي غيرك. وكله قاعد ايه؟ فده رزق
الرزق من عند الله يعني ايه الرزق؟ يعني ما لكش يد فيه ايوة يعني ايه ما ليش يد فيه؟ يعني ورقة امتحان. يعني ايه ورقة امتحان يعني ايه ورقة امتحان يعني هسأل سؤال انت غني ولا فقير؟ مثلا
ده رزق طب انهو احسن الغني ولا الفقير مش انهو احسن دي ورقة ودي مين افضل؟ اللي عنده صحة ولا ما عندوش صحة؟ افضل لي انا؟ اه طبعا الصحة ممتازة بس
بس انا جالي الورقة بتاعتي ايه؟ ما فيش صحة. جات لي انا ورقتي ايه؟ في صحة. جات لي ورقة ايه؟ فقير. جات لي ورقتي آآ غني جات لي ورقتي مصري جات لي ورقتي آآ من بلد تانية. جات لي ايه الورقة؟ فالزواج رزق. فلما يجي لك رزق
الله عز وجل لازم تتعامل معاه بمقتضى الرضا. ايوة عايز تقول ايه؟ عايز اقول ربنا يستر علي النهاردة ان في ناس نازلة لها الورقة في الزواج حلوة ورقة حلوة قايل لك السؤال الاول اكتب السؤال مرتين ياه يا دكتور
ياه يا دكتور ده انت ممتاز. جيت تكتب على السؤال التاني قال لك قيم السؤال الاول ده انت هايل. تمام؟ جيت السؤال التالت قال لك انقل اجابة السؤال التاني في
السؤال التالت تبقى انت قاعد ايه؟ والله الراجل ده تمام. ربنا يكتر من امساله. جه بقى واحد تمام؟ ورقة تانية نازلة له؟ اه اكتب عدد البلاط الذي استخدم في رصيف الاسكندرية
اه والكتاب انزل عد معاد خمس دقايق عش. ايه؟ ايه؟ فانت تعمل له ايه؟ تقوم عامل غلط وتكتب فوق كده صفر من عشرة وساقط تروح علق انت نتيجتك بنفسك ما تتعبش نفسك. ما تخليش حد يعلق نتيجتك انت تعلقها. ما حدش علقك انت تعلق نفسك
تمام؟ فدي ورقة ودي ورقة في واحد ورقة نازلة له صحة وجن ورياضة وآآ آآ وشغل بقى. والتاني هزيل وعنده فيروس سي وجفاف وفشل كبدي طب مين مين احسن ده ولا احسن ولا ده احسن؟ مش فكرة ده احسن ولا ده احسن؟ دي ورقة ودي ورقة. اقصد
ان في ناس هتفضل هي الورقة نازلة لها كده. فالصح عندي غير الصح عندك بمعنى ان الصح عندي وعندك مختلف ازاي؟ ان المفترض ان الصحفي في ورقتي هو اجابة ورقتي. والصحفي ورقتك
هو جابت ورقتك ومش هتنزل لك ورقة انت ما تعرفش تحلها لان الله جل جلاله قال لا يكلف الله نفسا الا وسعها لا يكلف الله نفسا الا وسعها. خلاص. ولكن امتحاناتنا مش زي بعض. امتحاناتنا مختلفة
واضحة دي؟ واضحة دي؟ فاهمين يعني ايه رزق؟ فاهمين يعني ايه رزق؟ يعني ما تقولش ايه؟ هو ايه الخطوات عشان خاطر قال للي ما اعرفش ممكن يكون اللي توصل له ده اصلا ما ينفعش. ليه؟ لان انا مش حل ورقتك. انت حاجة تانية خالص. انت السؤال جاي
من ناحية تانية طب انت امتحانك سهل وانت امتحانك صعب طب وانت وفي نفس الوقت ربنا كريم ان الامتحان الصعب الاجر قدر المشقة الامتحان السهل ده اللي هو اكتب كزا من كزا على كزا ده. تمام؟ ده الامتحان من كام؟ ها
من عشرة انما الامتحان المعقد لا لو كتبت اسمك فوق هتاخد عشرين. لان الاجر على قدر المشقة. وكل كل واحد فينا يخليه في ورقته بالله عليكم. وما نبصش في ورقة اللي جنبك. والحاجات دي ما فيهاش غش. الحاجات دي
ما فيهاش غش ده رقم واحد. رقم اتنين ممكن واحد يجي دلوقتي يقول لك ايه معنى كلامك ان الزواج بينعطف وعاطف العواطف اللي انت بتقول عليه ده معناه في بعض الحالات
ازاي؟ ان هم حيفضلوا طول عمرهم عايشين في بلاء. وفي عاطف وعواطف تانيين حيبقوا عايشين في اخر انبساط. مش ده الكلام ايه العكننة دي! بصراحة اه كلام ممكن يعكنن نسبيا بس قبل ما نقول بقى ان هو يعكنن
قال له ناخد ايه؟ سؤال تاني. قال له تلات اسئلة. هو احنا بنتجوز؟ ليه؟ ولمين؟ وازاي تلات اسئلة انت بتتجوز ليه؟ فترة ان ربنا سبحانه تعالى كل حاجة كتب عليها الاستمرار انها تتجوز. ورد بني ادم
فاه طائر فكرونة اي حاجة. حمدان هتكمل يبقى لازم تتجوز فهي فترة. فانت هتتجوز فترة. تمام؟ طيب. لمين المفترض او الاجابة النموزجية ان هو يكون لله. ان انت تكون بتتجوز ليه؟ لله
لمن لله؟ قل ان صلاتي ونسكي ومحياي ومماتي لله رب العالمين. فمن رغب عن سنتي فانت دي ايه؟ سنة النبي صلى الله عليه وسلم. فانت بتتجوز ليه؟ ودي نقطة محورية جدا. لانك لما تيجي تتجوز
لله هتختار لله برضو. فتختار اللي يرضي مين؟ اللي يرضيك انت ولا يرضيه هو؟ يرضيه هو انك بتتجوز له. فلو اتجوزت لنفسك هتختار اختيار. ولو اتجوزت له هتختار اختيار تاني. وده واقع. وده
تمام؟ طيب بتتجوز ازاي؟ ازاي اقصد ان انت ايه القوانين الحاكمة في هذا الزواج ايه القوانين الحاكمة من عند الله ايضا؟ شرع الله. هي كده. هي ابتداء فترة. فترة اللي هو جل جلاله فترك عليها. قال تعالى فاقم وجهك للدين حنيفا. فطرة الله التي فطر الناس عليها. فهو فطرك على كده
فترك على كده. لمين له؟ جل جلاله. قل ان صلاتي ونسكي ومحياي ومماتي لله رب العالمين ايه القوانين الحاكمة؟ قال تعالى وعاشروهن بالمعروف. فان كرهتموهن فعسى ان تكرهوا شيئا وجعل الله فيه خيرا كثيرا. شف سبحان الله
اه تعاشرها بالمعروف وانت بتحبها. طب ولما تكرهها؟ ايه؟ برضو بالمعروف برضو من المعروف ليه؟ ممكن يبقى في خير من وراها انت ما تعرفش. طب ما احنا بقى ما احناش طايقها. ممتاز او انا مش طايقها
اه ما هو في عاطف ما يتعاشرش وفي عواطف يتفت لها بلاد. تمام؟ ايه الحل ممكن يكونوا من ورا الموضوع ده خير كتير بس انت ما تعرفش خير كتير بس انت ما تعرفش. الشاهد
ان القوانين الحاكمة للامر منه والامر اصلا له وقد فطره فيك. فهو جل جلاله في هذا الاول والاخر هو اللي وضعه فيك وانت المفترض ان انت تعمله له وهو الحاكم عليه. وهو سيحاسبك عليه يوم القيامة
هو الاول والاخر. فاللي يبعد عن ربنا في الجواز انا بيتهيأ لي ان ده بينتحر بطيء فعلا اللي يبعد عن ربنا في الجواز يبقى بينتحر في البطيء. لان فعلا اللي بيبعد عن ربنا
يعيش في ضنك ومن اعرض عن ذكري فان له معيشة ضنكا. ونحشره يوم القيامة امتي اعمى. قاعد مخنوق. كلامي ولا كلامها؟ عرفي ولا عرفها؟ عاداتي ولا عاداتها؟ دنيتي ولا دنيتها
رغباتي ولا رغباتها؟ لو ما فيش قانون احنا الاتنين متفقين عليه. يبقى البيت ده هيبقى عبارة عن غابة. غابة ومحدش هينفع يكون مستريح في غابة طيب خلينا اه في مقدمات كتير كداهو نسأل سؤال
بنتو زي ما انتو عارفين اي اتنين وهما بيتجوزو بيبقو نفسهم يتجوزو قوي كتكوتين صغنطتين نفسهم يجمعهم عش واحد سيبوا سيبو كده. حاجة يعني رائعة. تحس ان انت قاعد قاعد مبسوط شوفي شوفي الواد والبنت شكلهم حلو ازاي مش ممكن يعني والله كبرتو ما شاء الله الناس بقت كبيرة تقعد وبتاع الله
اكبر وبتاع عليكم وكلام من ده. وهم مبسوطين. مبسوطين ويا عيني في قمة السعادة كل يوم وهو عاطف نازل ايام كتب الكتاب بقى والخروجات وهو بينقي الحاجات وبتاع يلبس الحتة الجميلة
مبسوط لغاية الروعة غاية في الاناقة مستر ايجيبت نازل يشتري العفش تمام ونازل وهي طبعا ايه مش ممكن حاجة يعني ونازلين بقى يشتروا وده احلى من ده وده معرفش ايه والولد بقى ايه باله طويل ايه انهو انهو قماشة في الصالون
ده ولا ده؟ آآ مش طب ايه رأيك نعدي على المحل اللي بعده؟ المحل اللي بعده سجلي ها؟ سجلي المحل اللي بعده. ده هو اللي بيقول المحل اللي بعده. او هي تقترح
ايه رأيك نروح المحل ده وكان واحدة صاحبتي جيلان فاكرها مش فاكر حاجة يقولها اه اه اه تمام اا اشترت من عند ايه وانا اا عايزين نروح له ده فين ده في كاز نروح له. اه ونروح دمياط نشتري اه اه كومودينو ونرجع
اه ونروح مع اقباله طويل كده وهي بقى بتاخد رأيه في كل حاجة وعايزين نبني بيتنا طوبة طوبة والكلام اللطيف الجميل ده. تمام؟ ومبسوطين ييجوا يتجوزوا من هنا الولد تشوفه ايه ازيك يا عاطف
ايه الاخبار؟ تمام الحمد لله. ايه يا عاطف في ايه لا تمام لأ ما فيش. هي الجواز حل سؤال المعتاد انا حتى بسأله كتير. بس تبوخه جدا ومع زلك بسأله كل مرة. ايه الجواز طلع حلو ولا ايه؟ سؤال بايخ جدا
جدا. ايه؟ اه مش لا انا بستبوغ السؤال. يعني انا بس ما بلاقيش غيره. انت قابلت واحد لسه متجوز. هتقول له ايه؟ ايه صحتك عاملة ايه؟ عايز تسأله الجواز حلو ولا لأ؟ بس هو سؤال بايخ. تمام؟ عارف زي اللي هو في رمضان انت صايم النهارده ولا زي كل سنة؟ تمام. ده غالبا بتقطع معه وتمسحه
تعمل له بلوك يعني في ناس ما فيها ما بتكملش معها في حياتي. فايه يا عاطف؟ ايه؟ لا تمام لا ما فيش. ايه هي الجواز حلو اه طبعا طبعا عوضت
نفس الكلام. قاعدة كده بتعيط مع نفسها مالك يا عواطف في ايه؟ لا ما فيش. ما فيش ما فيش ياه طب انت في حاجة مزعلاه؟ كنت بقشر بصل. كده. لا كده
طب ايه اللي حصل؟ فعلا يجي ناس تسألك آآ بندخل وبعد ما بنتجوز بنلاقي حاجات تانية خالص. وخطبت وسمعت دكتور محمد وهو قولوا ان ما ينفعش الخاطب والمخطوبة يحصل بينهم ولا يكلموا بعض وطنشت كلام ويا عم ده عيش جزر الواق واط لوحده
عشان لازم كنت اعرفها كويس. ولازم كنا نتعارف على بعض ولازم اعرف طباعها. ده انا قربت اعمل فيها دكتوراة تمام؟ وكتبت كتابي. قبلها باسبوع. او حتى اللي كتب كتاب وقعد شوية. قال لك بعد الجواز
اكتشفت عيوب حاجة تانية خالص. وفي حاجات تانية طلعت مش هي دي مش هي دي العواطف اللي انا كنت اعرفها عواطف اللي في زهني كانت لها شكل تاني خالص. ايه الموضوع؟ صحيح بقى. ايه الموضوع؟ ليه بعد الجواز الواحد فعلا
اكتشف ان الشخص طلع غير الشخص وان عواطف ما طلعتش عواطف ولا عاطف طلع عاطف ليه؟ ايه اللي حصل؟ انا اقول لكم السبب. ليه مشاكل بتحصل اصلا؟ بين المتجوزين القاعدة تقول ان اي مشكلة بتحصل بتحصل لتعارض تيار الطبع
اي مشكلة تحصل تحصل لتعارض تيار الطبع بمعنى ان ده تياره كان كده ودي طيارها كده او ده كده وهي كده عكس بعض. ييجوا الاتنين يمشوا يصطدموا. او ما يتفقوش. في تعارض بين الاتنين
هو ساكت وما بيحبش يتكلم كتير ما بيحبش الرغي. وهي واخدة كاس العالم في التليفونات تمام عمالة شغالة هو قرفان. حطي تب في اي حتة وانهي خلاص انا استمتعت مش قادر. يعني انهي ايه يا عاطفي انت مش مستحملي ولا كلمة؟ مش انت
بتتكلمي بقى لك نص ساعة. كلمة ايه؟ انت الكلمة دي ما بتقفش. طب ما احنا كنا بنتكلم قبل كده. ايه اللي حصل؟ ييجي هو بيتوتي جدا. موت في البيت. وهي تموت في التنطيط. او العكس. ما بيحصلش موضوع على العكس ده. بس يعني
يعني بنشوف في خمسة في العالم في خمسة تايهين. ما حدش لقاهم لحد. تمام؟ اللي هو ايه؟ هي هو كده هي الناس تخرج. هو الراجل كل يوم بيروح الشغل فهو اصلا ما عندوش الشغف ان انا اخرج. ده انا كل يوم بخرج
تمام؟ فعايز بقى يجي يوم الاجازة ويقعد في البيت ويريح وبتاع فهي برضو لها حق ما هي عايزة تتفسح معه. تيجي يقول له انا عايز اتفسح. خلينا قاعدين في البيت
يا عاطف انا عايز اتفسح قال انا مش عايز اتفسح. طب اعمل ايه؟ تحصل مشكلة ايه؟ ان لما يكون في تنافر الطابعين مش زي بعض ما يركبوش مع بعض. ما يركبوش. ما ينفعش
ما تجيش هيحصل مشكلة. طيب السؤال اللي بيطرح نفسه. طب ما هو نفس عاطف وعواطف دول كانوا هم قبل الجواز الدنيا كانت ماشية حلوة. ايه اللي حصل؟ خليني بقى اقول لك
اللي حصل. قبل الزواج بيبقى في رغبة قبل الزواج بيكون فيه رغبة. لامر مات حسي او معنوي. وكان كلا الطرفين عاطف وعواطف الاتنين مش عاطف بس ولا عواطف بس. الاتنين بيحصل نوع
من انواع المرونة والتضحية عشان خاطر يحقق الاشباع في هذه الرغبة. كان نفسه حد يفضل يسأل عليها هو مش بتاع كلام في التليفونات كتير بس آآ بيتكلم في تليفون كتير كان مع عاطف كتير جدا مع انه مش بتاع كده خالص
خالص بعد الجواز هيكلمها في التليفون ليه؟ هو برضه انا بسأل سؤال لكل عواطف ليه جوزك يكلمك في التليفون زي ما كنتم بتتكلموا في التليفون قبل الجواز؟ وبرضو مش منطقي. كده بالعقل. يعني في في حاجات بالعقل. احنا موجودين
مش قاعدين مع بعض في بيت واحد. النهاردة انا بفتح باب الاوضة عشان اشوفك. فليه اتكلم في التليفون؟ ما هو برضه ساعات بيبقى في شكاوي مش منطقية. ايا كان. ايا كان
ان الشخص زات نفسه بيبقى عنده رغبة فبيتحمل مرونة مرونة في ان هو يتنازل عن بعض الامور من اجل الحفاظ على اشباع هذه الرغبة. حد فهم حاجة؟ ما حدش فاهم حاجة. طب
في ناس فهمت وناس لا. نشرح انا نفسي حد يهتم بي ويسأل علي. ما فيش حد الا عواطف اعمل ايه؟ هي بتحب تخرج انا قعدني مش في البيت تحت في البلاط حتى هقعد زي الفل. تمام
طب ايه الحل؟ عشان خاطر اخويا احافظ على وجود حد بيسأل علي وبيهتم بي لازم يبقى في يعني لازم انا اكسب وهو يكسب طب ايه الحل؟ فنخرج. هي بتحب تتكلم في التليفون. وانا ما بحبش اتكلم في التليفون كتير
طيب ايه الحل؟ ما انا عايز حد يعمل لي اشباع لبعض الرغبات. فاضطر اتكلم في التليفون كتير. سواء كان الامر ده معناه قوي ودي واضحة في الحب والاحتواء وو او حسي ودي مش محتاجة توضيح هي موضحة نفسها. فلما يكون في انسان عنده رغبة حسية
او رغبة معنوية بيضطر ان هو يكون مرن في تغيير بعض طباعه او يجيب الاتنين الطابعين يمشيهم في واحد عشان ما يحصلش صدام عشان خاطر يفضل الرغبة بتاعته بيحصل لها نوع من انواع الاشباع. طيب كلام لطيف وجميل ونزري لطيف جدا. ليه بقى؟ بيحصل
مشاكل بعد الجواز وبكتشف ان هو واحد تاني خالص لان الزواج ده اللي حصل حصل فيه حاجة من الاتنين يا اما حصل فيه انكشاف لهذه الرغبة يا اما حصل اشباع تام. يعني ايه انكشف؟ يعني انكشفت على حاجة
ايه ده؟ عارف لما واحد يشوف عواطف بس عواطف متعوب فيها شوية. يعني عارفين ايه يعني حاجة كده من اللي هي يعني خمسة في العالم. تايهين برضو. تمام؟ بنت ما شاء الله لا قوة الا بالله فيها معايير
الجمال كاملة مسلا عاطف شاف البنت دي قال لك بس يا نهار ابيض جاله شلل راحش يا عيني تمام الحاجات دي نادرة يعني في حاجات كده بتعدي كل ايه؟ اه كل اربع سنين مع كاس العالم. شفها في كده في كاس العالم وتعدي ما تشوفهاش الا كأس العالم اللي
بعديها تمام فانت بقى ايه قاعد مش ممكن لأ هي دي عواطف اللي انا عايز اتجوزها هي دي حلم عمري راح ويلا بينا واتجوزها ملكة جمال الدنيا اتجوزها؟ حلو؟ مرة اتنين تلاتة اربعة يوم اتنين شهر اتنين بقت في عينيها عاملة زيها مين
هيا وام احمد واحد. هكلمك بصراحة الانسان بيعتاد الجمال يعني مسلا مسلا لو واحد مسلا راح جزر الهاواي او راح مسلا اندونيسيا او راح سنغافورة اول ما يروح اول مرة كده ايه مش ممكن تحفة الدنيا
متخيل الناس العاشرة سنغافورة دي قاعدين بيقولوا مش ممكن يعني كل يوم يصحى الصبح يبص على مش ممكن الدنيا يعني هو كان بيعمل كده كل يوم؟ كل يوم ده حاجة مملة
جدا. زي احنا كده لما ننزل مسلا انتم عارفين في الاماكن احنا عندنا اللهم لك الحمد احنا عندنا احنا عندنا عناية فاحنا بنعمل لهم اماكن معينة في نص الشارع ياكلوا منها. بقية اكلنا بنحطه لهم. ده مش قلة نضافة
احنا شعب نضيف احنا نضاف. بس دي اه نوع من انواع الرفق بالحيوان اللي في الدول الغربية مش قادرين يفهموه لحد النهاردة. فبنحط لهم الاكل عشان خاطر ييجوا ياكلوا تمام واللي بيتفضل احنا برضه بناكله تاني. تمام؟ فاما تيجي الحيوانات دي تاكل انت المنزر من قدامك ده ايه
عادي جدا قطة بتاكل من الزبالة. عادي. تمام؟ بالعكس انت ممكن يلفت انتباهك حاجة جوة. يعني انت عينيك على اكلها. اصلا. تمام؟ هل تستغرب؟ هات واحد بقى جاي مسلا من اي بلد اوروبي
انتم عايشين كده ازاي؟ اكيد عندكم اوبئة وامراض وما عرفش ايه. طبعا هو مش فاهم ان احنا عندنا في مصر مسلا احنا عندنا المرض له مستشفى. يعني برة في مستشفى بيخشها الناس العيانة. احنا عندنا مستشفى الصدر بس. يعني لو رجلينا
وجعك ما تخشش ده زي الصدر. مستشفى السرطان اطفال. مستشفى سرطان الثدي. مستشفى سرطان اه ده عادي بقى جنرال جنرال سرطان تمام مستشفى الكبد مستشفى القلب اللي موجودة هي مستشفى الايه
اه للحاجة واحدة له كسافة غير عادية. كسافة غير عادية. اه تقدم بعيد عنك مش عارفين نوديه فين. مش عارفين نوديه فين المهم فانت لما تشوف الحاجة زي هل انت مستغرب؟ مش مستغرب. انت مش مستغرب. انما لما واحدة زي كده تشوفها لاول مرة
مرة قمة الجمال. طب يوم والتاني والتالت وشهر والتاني والتالت عادي جدا. ما فيش اي حاجة ده قصدي بينكشف فاكر لما تجيب موبايلك اول ما جبت موبايلك اول مرة اتعجبت وتبص على وبتاع
هو يوم بيتهيألي يومين تلت تيام كده يعني ايه وبعدين الموضوع بيقدم فاكتشف ان مفيش حاجة هو كان منبهر بهاد لحزي وعدت. دي واحدة. التانية ممكن يحصل نوع من انواع ايه؟ الاشباع. كان نفسه في حاجة حسية
تمام اتجوز خلاص الموضوع انتهى. شكرا. الشغف اللي موجود ما فيش شغف طب ما فيش شغف؟ يبقى انا مش هبقى شغف عاطف ابو شغف يعني عاطف ابو شغف غير عاطف من غير شغف
تمام؟ ده عاطف وده عاطف تاني خالص زي ده حمادة وده حمادة تاني خالص. كل واحد بيختلف عن التاني. ده بيختلف عن التاني عشان خاطر كده بتحصل مشاكل بعد الجواز جديدة. جديدة. لانج اول مرة تشوفها. بالرغم ان نفس الشخص ده
ممكن تكون انت متخيل ان انت عرفته عرفته كويس جدا انما لا ما فيش ما عرفتوش ليه؟ لان انتم عمالين تتجملوا على بعض ليه؟ عشان خاطر كل واحد فيكم عنده رغبة معينة وعايز يعمل لها اشباع. فانت عمرك ما هتعرف قبل الجواز حتى. عشان خاطر كده سيظل
هو اكبر بطيخة في الدنيا رزق مش هتعرف ما تضحكش على نفسك انا اعرف ناس اعرف واحد قال لي انا مراتي دي كانت بتاعتي قبل الجواز عشر سنين. لما اتجوزتها اكتشفت ان هي واحدة تانية خالص
انا ما بتكلمش عن حتى شخص ملتزم هو شخص يعني مقضيها لحد النهاردة. بس هو بيقول لك لا بعد الجواز موضوع تاني خالص. جوة البيت غير برة البيت مش زي ما
انتم شايفين الشاهد ليه مشاكل بتحصل لاختلاف الطبع. طيب ليه الموضوع ده ما بيبانش قبل الجواز عشان خاطر الشخصين بيكونوا حريصين على التجمل للحفاظ على اشباع امر ما حسي او معنوي. طيب
كده هيحصل في كل الجواز. ايه بقى هو الجواز؟ يعني كده الجواز وحش. نتجوز ليه؟ لا ده الجواز مش وحش. الجواز مش وحش على فكرة بالمناسبة عندي كده في النص. مين يقول الجواز وحش؟ مين يقول لك العربية الكزا بتعوم على الطريق
اللي عامل به شكرا. مين يقول لك البراند الفلاني الفلاني مسلا لما بيتغسل بيطلع من الغسيل متنتف. اللي اشتراه. فمين بيقول لك الجواز وحش؟ اللي اتجوز ولقى الجواز وحش طب ومين قال لك الجواز حلو؟ اللي اتجوز ولقى الجواز حلو. طيب خليني اسأل سؤال تاني. هل ورقتنا الورقة اللي بتنزل للناس كلها واحدة
يبقى ما تسألش حد الجواز حلو ولا وحش لان كل واحد له نموزج بتاعه. اسأل الله عز وجل التوفيق. اسأل الله عز وجل التوفيق. ما هو حلو ولا وحش بتاع ده حلو وبتاع ده وحش. ما تعرفش. واللي بيقول الجواز وحش يعني انا
ظني انا من العقل لو واحد شايف ان الجواز وحش ما يقولش من باب الستر. لان معنى كده ان انت فشلت. يعني يمنعني كده ان انت بتقول انا انا خايف
يا جماعة بصراحة فرأيي انا الشخصي ان انت ما تتكلمش يسألك عن الجواز اخباره ايه؟ يقول له بيسلم عليك الحمد لله انت عامل ايه؟ كده. طيب سؤال ايه هي انواع الزواج؟ عشان خاطر بس نعرف ربنا يبارك لك فيه. ما شاء الله لا قوة الا بالله
ما شاء الله ما شاء الله لا قوة الا بالله. ما شاء الله لا قوة الا بالله ما شاء الله لا قوة الا بالله. ما شاء الله المهم يلا ربنا يرزقنا الزرية الصالحة. اللهم امين. ربنا يصلح حالك. ربنا يجعله من حملة القرآن. اللهم امين
وذريتنا يا رب. ايه انواع الزواج؟ الزواج يا جماعة اربع انواع. اربع انواع. واحد ركزوا معي واحد ناجح سعيد. ايه يا واد الواد بيضحك علينا. بيقول لك ما حسش ناجح. الراجل ده بيشتغلنا
واحد ناجح سعيد اتنين غير ناجح غير سعيد. تلاتة ناجح غير سعيد اربعة ايه سعيد غير ناجح. ايه سعيد غير ناجح؟ تحس ان واحد اسمه سعيد هو غير ناجح. ده اربع انواع
واحد سعيد وناجح طب مبدئيا يعني ايه سعيد ويعني ايه ناجح؟ يعني ايه ناجح؟ ناجح اني عرف بيتجوز ليه وبيتجوز لمين وماشي عالقانون صح يعني ايه ناجح هسأل سؤال اتنين متجوزين
وزين وربنا موفقهم كويس جدا جدا وسعداء بيربوا ولادهم ومبسوطين وغاية السعادة. وبيحبوا بعض والدنيا مستقرة زواج ناجح ولا لأ؟ ها؟ ناجح. طيب. اتنين متجوزين. اب متسلط جدا جدا. بس الام صابرة عشان خاطر
تربي ولادها وبعد كده الاب ده تعب فهي صبرت عليه عشان خاطر هي اصيلة. وفضلت واقفة جنبه لحد ما هو ربنا كرمه ودخل الجنة بقى نروح فين؟ مش عارف تمام؟ وبعد كده وفضلت مربية اولادها لحد ما كبروا. الزواج ده كان ايه؟ ناجح. طب دي الست دي تعبانة
بس الجواز ناجح طب والاولاني كانوا مبسوطين وناجح يعني ايه ناجح؟ ناجح يعني ماشي صح. ناجح يعني يجاوب الاجابة مفترض ان هو يجاوبها. ده الزواج الناجح. ناجح يعني لما مراتك تبقى تعبانة تقف جنبها. ده الناجح. ولما جوزك يبقى عنده
مشكلة مادية تقفي جنبه ده الناجح ولما يكون ربنا ميسر لنا نكون قاعدين بنتفنطز وبنضحك وبنهزر وبنتفسح مع بعض ده الناجح الناجح اللي هو جاوب صح مش ان جابت ده احلى من ده لأ ما كانش فيه مجال لاجابة التاني. السؤال ما جاش كده. السؤال جه السؤال جه شكل تاني خالص. السؤال جاب مرض
السؤال جاب صحة السؤال جاب قوة السؤال جه تاني فناجح يعني جاوبت صح بغض النزر عن اي حاجة طيب امال يعني ايه سعيد. سعيد يعني مبسوط بالطرف اللي قدامك ايوة طب معلش ودي تفضل موجودة ازاي يعني؟ ازا كان
انت لسه دلوقتي مقفلها في وشنا وقايل لنا ان شاء الله الطرف اللي في وشك ده التاني ده شوية وحيبقى زيه زي اي حد تاني خلاص. ازاي افضل مبسوط في
عارفين الشغف بتاع اول مرة دي؟ لكن عارفين الافلام كان عندنا زمان تليفزيون في البيت ما عنديش تليفزيون اصلا في البيت. عندي تليفون تمام عارفين اللي هو وتبقى موسيقى انت هو يا عيني هو كان بيجيب حاجة وحصلت بقى ايه
في فيمتو سانية ان هو شاف وهي بقى بقدرة قادر في اللحزة دي كت بتعمل كده في شعرها وكان في نسمة معدية في نفس طيارة الدنيا وبتاع فهو في الموقع ده بالزبط والموسيقى اللي المخرج جايبها كانت موجودة في البتاع كان وهو حبها من اول نزرة. فين بقى الشغف ده؟ بعد كده بقت
عادي اصلا هي بعد كده بقت تربط البتاعة دي وطالعة من الاوضة. يا احمد جبت اللبن؟ ما هي خلاص ما بقتش زي زمان. ايه اللي حصل ايه ايه اللي حصل؟ ليه ليه هي اتغيرت؟ تمام؟ ليه بقت كده؟ خلاص بقت بقت الدنيا عادية. ده الدنيا عادية
طيب امتى افضل مبسوط بالطرف اللي قدامي؟ سؤال ايه؟ ايه؟ مش هرد عليك. هي بتلف بتلف وبترجع لصاحبها. بيقول لك اتجوز اربعة. والله تخيل دلوقتي سيبناهم عليك. هيعملوا تخيل والله يتخيل ابقى قابلني
هنرجع هنلاقي عمود فقري بس. لا لا انت افضل سعيد؟ فاكرين انا كنت ليه مبسوط؟ قبل الجواز؟ ليه؟ عشان في امر معين انا بحاول نحافز عليها يبقى انا ابقى مبسوط بعد الجواز لامتى؟ لما الموضوع ده يكون موجود يستمر تمام؟ او
يتجدد او يستحدث. تلات كلمات. يستمر او يتجدد او يستحدس. يعني ايه يستمر يعني نفس الحاجة اللي انا كنت ببقى عندي شغف عليها قبل الجواز لسه عندي شغف عليها بعد الجواز
زي واحد يكون بيحب مراته بيحبها قوي عارفين سيبكم مننا احنا يعني مش هتلاقوا النمازج ده هتلاقي واحد كبير عمره خمسة وستين سبعين سنة وبيقول لك اه الحاجة في البيت دي نور عيني. دي الحاجة في البيت دي الواحد ما نعرفش يعيش من غيرها
ده انا لما اشوفها كده وهي بتتألم اقول يا رب مسلا الالم يجي فيا انا وهو عنده كام سنة؟ خمسة وستين سبعين سنة بس لسه بيحبها تقابله في الستين خمسين اربعين هو بيحبها فطول عمره ما استحملها
طب في تعرض في الطبع هي بتتكلم كتير وهو ما بيتكلمش كتير خالص مستحملها ليه بيحبها؟ طب هي بتزعق وهو هادي خالص وبتاع يحبها مستحملها طب هي قالت له كلمة ما كنش يصح ان الزوجة دي تقولها استحباب
عداها لها ليه؟ يحبها. فلو فضلت في حاجة مستمرة يفضل بيعدلها. حتى مع التنافر الطبع اه طبعا هو عمر الطبع هيبقى ماشيين بالزبط جنب بعض يستحيل. يستحيل القضية فين؟ ان احنا نستحمل بعض. طب كنا
ليه زمان؟ لان كنا عايزين نحافز على حاجة. طب دلوقتي في حاجة؟ ما فيش حاجة. خلاص نستحمل بعض ليه؟ انما لو الحاجة فضلت موجودة استمرت استحمل ادي واحدة. اتنين انها ايه؟ تتجدد. يعني ايه تتجدد؟ ييجي حاجة كانت موجودة بس تكبر
حاجة بتجمعك وكبرت لما يحصل كده زي مسلا آآ ايه؟ مسلا حد اضرب مثل ان يكونوا مسلا مع بعض مسلا مسلا يغيروا مكان السكن فهم اصلا عندهم سكن ولا ما عندهمش
عندهم سكن بس لما ساعدوا بعض وكبروا وغيروا المكان برغم ان الموضوع ما لوش اي علاقة بهم. يعني الموضوع ما لوش ظاهرة ما لوش اي علاقة بالحياة الشخصية اللي بين عاطف وعواطف الا ان هم حصل نوع من انواع التجديد في حياتهم خلاهم يحبوا بعض اكتر. او عارفين ممكن ايه
حد فيهم يتعب. لما حد يتعب التاني يتكسر. ليه؟ خايف عليه. حتى هو بعد ما تقوم بالسلامة انا ما كنتش اعرف ان انت عزيزة عندي للدرجة دي. حصل نوع من انواع التجدد. او التالتة واستحدث حاجة ما كانتش موجودة اصلا
زي ايه يطلع يجيب ولد او بنت شبه الام او شبه الاب. يجي مسلا عاطف كده يبص لبنته يلاقيها شبه عاطف يفرح الحب بينهم يزيد تيجي مسلا عواطف تلاقي مسلا ايه عواطف
جايب لها عربية قعدت اتعاطف جايب لها عربية. شفت انا قلت الناحية دي ايه؟ يجيب ولد انما هي ما يمليش عينيها الا عربية بعيد عنك لا احيانا حاجة تستحدس ايه اللي يحصل؟ يعدوا البعض تنافر
بالطبع انما هل تنافر الطباع يتوقف؟ يستحيل يا شباب تنافر الطبع يستحيل يتوقف انما ايه اللي مفترض ان انت تعمله؟ ان انت تحافز على التجديد. ان انت تحافز على الاستمرار. ان انت
حافز على الاستحداس ان انت تطلع حاجات جديدة في حياتكم تحس ان الدنيا تبقى اجمل. انا بكلم مين؟ تمانين عشرين تاني تمانين عشرين تاني تمانين اللي مش متجوز ليه؟ لان اللي متجوز يعرف يعملها اه بس اللي مش متجوز لما يجي يبقى ده
بتاعه من البداية بقى اسهل. يبقى اسهل. فبالله عليكم ركزوا معي. يعني مش عايز اللي مش متجوزين يبقوا قاعدين سميه يا علاء ده انا جاي لكم مخصوص طب واللي متجوز يشتغل؟ بس انت بتبني على حاجة اتعملت فممكن تطول شوية. ممكن تطول
يبقى احنا كده عندنا الزواج كم نوع؟ اربع انواع. ناجح؟ تمام؟ يعني ايه؟ قدر يعمل المطلوب منه كما امره الله جل في علاه وايه؟ وسعيد. وسعيد. ليه؟ قدروا يخلوا في حاجة دايما متجددة او مستمرة او
تحدسوا حاجات في حياتهم تنشط العلاقة اللي بين الاتنين وتخليهم يهضموا لبعض اي حاجة مش عاجباها. او ناجح وغير سعيد. ازاي؟ يعني بيجاوبوا الاجابة الصحيحة. بس آآ فعسى ان تكرهوا شيئا ويجعل الله فيه خيرا كثيرا. صابرين ومآلنا الجنة ان شاء الله. غصب عنه ما هو القلوب برضه دي
حاجة بتاعة ربنا. وغير ناجح بس سعيد. ايه ده! ازاي؟ اه. مقضيينها عادي هو مقضيها وهي مقضياه وهما الاتنين بيحبو يقضوها مع بعض وربنا انا اسف برة الموضوع تماما فده زواج ناجح لا غير ناجح. ده هيطلع منه مصايب وحيطلع منه ولاد ما بيركعوهاش. وو بس مبسوط
مبسوطين وبيحبوا بعض واخر انبساط. وارد وارد او يبقى التالتة الرابعة سعيد وغير ناجح لأ ما دي احنا قلناها ناجح وغير سعيد غير بقى غير ناجح وغير سعيد دول يتطلقوا النهاردة يعني دول اما يسمعوا الدرس يتطلقوا وخلاص انت هتوجع دماغك ليه؟ وما تكملش السلسلة يعني خلاص كده الموضوع انتهى. اه يعني غير ناجح
غير سعيد. ده واحد ما بيطيقهاش وما بيتقيش ربنا فيها. وهي مش طايقة تبص في وشه وبتصبحه وبتمسيه. خلاص يعني خلاص طب هتقتلوا بعض بعد كده تطلعوا مع في صبايا الخير مش هينفع. يعني ايه انجز؟ انجز. فدول اربع انواع
ناجح سعيد غير ناجح غير سعيد ناجح غير سعيد غير ناجح سعيد. اربع انواع من الزواج. اربع انواع من الزواج افضلهم مش افضلهم الصح فيهم ايه؟ لا اول اتنين ناجح
سعيد بقى ومش سعيد مستقر ومش مستقر دي مش بتاعة حد. مش كل البيوت بتتبنى على الحب. عشان كده الله جل في علاه قال ايه ومن اياته ان خلق لكم من انفسكم ازواجا لتسكنوا اليها وجعل بينكم مودة ورحمة. مودة ورحمة
المودة والرحمة دول ممكن يبقوا يغنوك عن الحب. والمودة والرحمة بيزيدوا فبيستحدثوا. فممكن تستحمل عشان عشان خاطرهم. وشوف ربنا يقول لك ايه فعسى ان تكرهوا شيئا وجعل الله فيه خيرا كثيرا. في حاجة ممكن تستحدس قدامه
اصبر. اصبر اهضم. اهضمها. اهضمها مش ما تفرقش ما تقلقش طيب اخيرا عشان ما نطولش عليكم اكتر من كده هل هناك حل؟ سحري لاي مشكلة زوجية انا بقول في لو طبقت
في اغلب المشاكل الزوجية ابتداء تحل مشاكل كتير تلت حاجات اسمع افهم كن مرن اغلب المشاكل الزوجية اللي شوفتها في حياتي الطرف التاني مش عايز يسمع ولو سمع مش عايز يفهم ولو فهم مش عايز يتحرك
تقول له انا عايز اخرج معك. انت عندك اجازة يوم. احنا محبوسين طول الاسبوع. قاعدة تكلميش بس خلاص كده. ما هو لازم ينفجر. طب قال لها ايه؟ خلصتي؟ اه انا داخل انام. ايه؟ امال انا كنت باتكلم
سيبها تفرغ سيبها تفرغ. فاسمع وافهم طب وبعدين؟ سمعت بقى ناسيه يقول لك ايه؟ انا عارف ان هي معها حق بس اعمل ايه؟ يعني انت سمعت وفهمت. بس مش ناوي تعمل حاجة. طب عمر المشكلة ما تتحل؟ يستحيل
يستحيل المشكلة تتحل. يستحيل المشكلة تتحل. ومن الناحية التانية برضه اسمعي افهمي مرنة اتحركي صلحي المشكلة مش هينفع. طيب في كده مقدمات كتيرة جدا جدا لمسألة آآ عاطف وعواطف انا هتكلم عن حاجة وحختم بيها هتكلم عليها عشان خاطر مينفعش النهاردة متكلمش فيها وان كنت طولت عليكو شوية
بس معلش دقيقتين تلاتة كده ونمشي. هتكلم عن اول مشكلة بتقابل عاطف وعواطف في بناء البيت. وانا مصر ان انا اقولها النهاردة ارضى بالرغم ان احنا طولنا بس عشان خاطر المشكلة دي ما ينفعش تتجمع مع غيرها من المشاكل. لان احنا ان شاء الله التلات اربع مرات اللي جايين كلهم مشاكل
كلهم مشاكل. اول حتة من الدرس هيبقى عاطف يشتكي ونختم بعواطف تشتكي. ما هو الحل ان هو يسمع يبقى قعده قدامي واسمعه وافهمه. وابقى اقمت عليه الحجة وربنا حسيبه عايز يشتغل يشتغل مش عايز
تشتغل انا عملت اللي عليا في البيان وهيا دي فكرة عاطف وعواطف هنعرض المشاكل عشان خاطر كده انا بقولكو اللي عندو مشكلة بقصة قلها لي. هزبطك. هعملها لك. ان شاء الله. بس عليك انت بس توصل لها بس
وانا هقولها له وهنفض ما تقلقش. نفس الكلام من الناحية التانية هنفض ما تقلقوش. وخلينا صرحا. اول مشكلة بيقابلها عاطف وعواطف في البيت ايه هي؟ هي بناء البيت نفسه. بناء البيت
نفسه ان هو اتبنى ومش عايز اطول فيها قوي بس هما كلمتين ورد غطاهم اقصد الارهاق الشديد في الزواج. انا بقول المجتمع بتاعنا عدو نفسه هو زات نفسه عدو نفسه يعني لو دورت ايه اللي بيودينا في داهية هتلاقينا احنا يعني احنا اللي بنصوت واحنا اللي بنودي في
في داهية وبعد كده نصوت نقوم موديني في المسألة ده ولا كده نصوت فالمجتمع عدو نفسه عدو نفسه لما نيجي نتكلم عن الزواج ارهاق شديد شديد وده اثر تأثير سلبي جدا على مسألة الزواج
بقى دلوقتي تأخير سن الزواج امر عادي جدا جدا جدا بل هو الطبيعي عند الولاد والبنات نلاقي الشد من دول عدى الخمسة وعشرين سنة ولسه ما اتجوزش. خمسة وعشرين سنة
ما ينفعش والله بتكلم جد غلط. معلش انا اسف. ليه؟ ما هو اما يكون الجو يعني هيتجوز قبل خمسة وعشرين سنة ازاي ما هو عايز يعمل بيت. اه البيت ده اللي هو ايه؟ الشقة. وبتتبيض. وبعد كده تتفرش
والمهر والشبكة والفرح والاجهزة وفي حاجات بقى في البيت انا انا نفسي افهم اه ايه؟ اعنيش مسلا. تجيب باترينة تعملها في بيتك. ليه؟ ليه حقيقي؟ عامل ماترينة في البيت لا وفيه نيش للكريستال والله بس كان ده ما بيتفتحش كمان يعني فيه النيش الناس بتفتحه انما ده نيش ما بيتفتحش
تمام؟ في برضو حاجة كنا بنشوفها في بيتنا واحنا صغيرين. عارفين البتاعة اللي في الصيني؟ اللي هي اللي فيها اللبن اللي هي اللبانة. اه عارفينها؟ مين من الاسئلة معلش اه هي اللي استعملها يرفع ايده. انت حطيته فيها لبن ولا كنت بتحط فيها زيت بتزيد حاجة ولا ايه
واحد. انا كسرتها وانا صغير. تمام؟ اه. الملاحة بتاعة الصيني بتطلع طول عمرنا بنجيب البرطمان ونرش رشة ونمشي ليه لازمة الملاح؟ ليه اتناشر؟ لا اللبانة بتطلع وقت الضيوف مين ده الضيوف اللي حطين اللمبة اللبانة؟ امال
حوامش اما يجيلي ضيفة تطلعها افتحلو اا انا شخصيا كت كبير كده ومش فاهم دي بتاعة ايه انا مفهمتش ايه بتاعة ايه لما روحت مطعم عن مرة فحطها لي عرفت ان بيتحط فيها اللبن. انما انا طول عمري فاكر ان هي طفاية اصلا. يعني اه فعلا في حاجات ما لهاش لازمة. نيش ايه نسبة النيش
كسيت كسات الكاس اللي هو ايه اللي هو انت لو عملت كده لأ لأ سيبك من اللي هو عملت كده الكب اللي فيه كله خلاص هو اصلا بيشيل بق. عارفين الكاس الصغير قوي ده؟ يا جماعة ده معمول انا بتكلم جد. ده معمول عشان خاطر اللي بيسكر. الواحد بيشرب خمرة. احنا نجيب
ليه؟ يعني اجيبه ليه؟ هو انا هو لا يستخدم يعني هو ما لوش استخدام. تيجي تعمل فيه كده مسلا تعمل كده هو صغير. هو ما فيهوش حاجة. هتهتم به ايه؟ هتهتم به ايه؟ في كل حتة هنا ونحط حاجة وهنا تحط حاجة وهنا تحط حاجة وهنا تحط
وميت حاجة بتتحط وميت حاجة بتشتريها وميت حاجة المفترض ان هي تكون موجودة وبعد كده تيجي نتكلم عن مسألة تأخير الزواج تأخير زواج ايه؟ ما هو لازم يتأخر. ما هو لازم يتأخر. ما احنا بنشتري كل ده
وده عند الزوج وعند الزوجة انما لو الاحتياجات قلت لو شفت انت محتاج ايه؟ على فكرة احنا حتى طريقتنا في الحياة استهلاكية احنا استهلاكين انت تنزل تجيب موز قد ايه؟ ها؟ بالكيلو. ولو حط لك كيلو زيادة تمام
مش هينفع. تقول لك عايزين نجيب ما اعرفش ايه. ايه ليه؟ اصله نازل عليه سيل هاتيه حينفع. بكرة الولاد يكبروا يبقى انت لسه عندك ولد مسلا وولد وبنت لسه سنة وسنتين وهي احنا نازلين نشتري حاجة كده مسلا تلاقي حاجة مسلا تمن سنين
بس عليه يا سيدي نجيبها ما هم هيكبروا. بس هم لسه ما جابوش تمن سنين. يعني تكون الموضة اتغيرت يعني ده ممكن يبقى ساعتها مسلا لبس تنكري اصلا. ممكن تبقى حاجة تانية. الارهاق الشديد
في بناء البيت انا رجائي ان الجيل الجديد ده ما يعملش كده. انا رجائي ان انت ما تدورش آآ اه على العادات والتقاليد نبني بيوتنا بنفسنا. زمان كنا بنسمع للي دخلت من غير تلاجة وغسالة وسمعت من دخلت من غير انتريه. على فكرة وهي
النهاردة دكتورة في الجامعة يعني مش بتكلم عن طبقة مسلا الكادحة البلوريتاريا يعني اللي هي ما فيش خالص لا انا بتكلم عن ايه دكاترة جامعة يقول لك احنا دي كانت بدايتنا. طب ممكن تسمحوا لنا كجيل جديد ان دي كمان تكون بدايتنا؟ ممكن نتعامل كده؟ يعني ممكن انجح
ممكن اكون شخص طموح واتجوز بالشكل ده؟ طيب في نفس الوقت طيب هسمح لك هسمح لك؟ هجوزك بايه حاجة بسيطة وحيسر عليك الزواج انا شفت لكم المجتمع عدو نفسه تيجي تفكر بقى مين الاصيل ان انت ممكن تدي له بنتك بالشكل ده
وما يرميهاش بعد سنة ولا اتنين ويطلقها ويرجعها بولد ويزلنا بعد كده عشان خاطر يصرف عليه. مين مين كده يطلع يقول انا انا بتاع الاخلاق. مين؟ كلنا ايه؟ احنا هنشتغل بعض
علي انا برضو عيب البنات اتزلوا اقول لكم حاجة؟ بصراحة كده. النهاردة تيجي تقول للبنت ما تشتغليش اقعدي في البيت راعي ولادك. عايز تقول لها كده؟ مش عارف اقول لها كده. مش عارف والله. انا مع النزرية دي
بس الرجالة بقى في انا اسف مش كلهم بس بقى في رجالة كتير فيهم خساسة غير عادية خساسة غير عادية. تخليك تخاف تقول للبنت اقعدي وما تشتغليش. فتضطر ان انت
انت تصبر وتقول لا انا لا يعني اعمل ايه؟ بصراحة طب الرجالة بقت خسيسة فاحوج النساء الى العمل. طب والرجالة دلوقتي اخبارهم ايه؟ مش لاقيين شغل. مجتمع عدو نفسه. الرجالة بقت
طبعها وحش ان هي ما بتكرمش هو بيقول لك ايه النبي صلى الله عليه وسلم قال اكثرهن اقلهن مهورا اكثرهن بركة بركة صح؟ طيب هجوزك ببلاش هتراعي انت ده بقى؟ اغلب الرجالة ما بتراعيش. طب وبعدين؟ ارمي لك بنتي ببلاش؟ انت
هترجعها لي تاني واهي متبهدلة ومتعقدة ومعاها عيل كمان وانت تروح تتجوز بقى واحدة تانية ببلاش برضو لأ انا ارهقك عشان لما تتجوز تعرف ان الله حق. واما تعرف ان الله حق تفضل ماشي زي الالف
انت عارف انت ما بتعرفش تتجوز واحدة تانية خلاص شكرا لكن زمان في الرخص وانت صغير. الموضوع انتهى. مش هتعرف تعملها تاني. وبعدين؟ فتبقى قاعد انا عايز اقول لكم ايه ان المشكلة مركبة عشان خاطر كده لما اجي اقول حل المشكلة ايه هقول الحل من ناحية ان الرجالة
يبقوا رجالة. اول حاجة تخلي البيت يتبنى. بابسط ما يكون ان الراجل يبقى راجل ما هو انا لو مطمن حديك بنتي انما انا مش مطمن تاني حاجة كبح جماح رغبات البنات. عايزاه وعايزاه وعايزاه وعايزة وعايزة وعايزة وعايزة وعايزة وعايزة والعزازة اللي هي فاهم ايه اه
هتاتة كثير العرب لما قلت للعرب كده يقول لك لا تتجاوز لا تتزوج الحنانة ولا المنانة فكنت باعت لواحد باعت له البوست ده قال لي طب التاتة اخبارها ايه؟ قلت له ايه والحتاتة دي؟ قال لي اللي بتاعة هات هات هات هات هتاتة عايزة وعايزة وعايزة بالراحة
الدنيا مش كده واحدة واحدة. واحدة واحدة. طيب والتالتة؟ النصيحة لمين؟ للاب والام. خليكم منطقيين بالله عليكم خليهم مطلوقين مش هدفع عشرين تلاتين اربعين خمسين اكتر الف جنيه عشان خاطر انتو تقعدوا مع بعض تاكلوا جاتوه عشان خاطر انا بتجوز انتو مالكو انتو
انتم ما لكم؟ فعلا هو انا ناقص؟ انا ناقص حقل ناس جاتوه باربعين الف جنيه ليه انا ابعت لهم للناس كلها. الف مبروك انا اتجوزت وخلصنا. انما فعلا ده من اللي احنا
التفاخر ويقولوا علينا ايه واتناشر فوطة واتناشر ما اعرفش ايه وصحيح في الصين في اتناشر فنجان ليه؟ ليه فنجان في الصيني. ايه؟ في الصيني ده الولاد ثم بيكبروا شوية بيبقوا عمره مسلا خمس سنين وست سنين بيلعبوا به. انا اعرف ده شغلي في الصين. تمام؟ والام بتبقى
ان هي تقعد تزعق لهم عشان خاطر تحافز عليه وهي عمرها ما بتستعمله اصلا. يعني هي بتحافز على حاجة ما تستخدمهاش والولاد بتكسر حاجة لان شكلها لعبة. ما هو الولد برضو عمال يكبر
ده ما لوش لازمة يبقى اكيد لعبة. يبقى فيه لعبة في البيت بابا جايب لنا صيني عشان خاطر ما نعبيه شكرا. فعلا وطقم معالق ناكل به طقم بتاع معالق تاني موجود في البوفيه عشان خاطر الضيوف ليه؟ ييجوا بمعاليقهم. والله
والطقم التاني اللي في البوفيه ده اللي هم هيجوا ياكلوا به يوم ده. اخباره ايه؟ بكام بقى؟ مبلغ. طب والتاني اللي انا لا ده بلاستيك اصلا. طب وليه؟ طب ما انا اكل بالنضيف واجيب لهم اي حاجة ياكلوا بها معالق بلاستيك من عند امها عم احمد من تحت. يعني
اكرام الدير اكرام الدير طب ما تكرموني انا اتخنقت. عشان خاطر كده الولد بيحب يتجوز سبعة وعشرين تمانية وعشرين تسعة وعشرين تلاتين واحد وتلاتين كل ده سن جوايز عند الشباب
كل ده زن زواج عن عشان خاطر يكون عمله وسبعة وعشرين ده لازم يكون باباه عامل عامل حاجة يا اما هو يسافر برة. لانه مش هيعرف يجيب شقة يجيبها ازاي
يا جماعة احنا اهالينا اتجوزوا بشقق ايجار قديم. اللي ما كانش موجود كان بيتطنش. مش مهم اهم حاجة يكون الولد اخلاق وصاحب دين وكريم الطبع وعنده طموح ان هو يعمل حاجة. كانت دي بتفرق قوي. ان الولد يكون طموح ان هو يعمل حاجة. ما يكونش لابس
في الخط انا نفسي ان الاهالي يبقوا بيرجعوا كده زي زمان. عشان نسمع القصص القديمة اللي احنا دلوقتي بنتفاخر بها بس مستخسرين ان ان عيالنا يعملوها فعايزين نحل المشكلة دي يا جماعة انا بقولكو المجتمع كله سبب فيها مش فيه اوفيا قلق واحد الرجالة يبقو رجالة بقى اتنين
بلاش طمع بتاع البنات مش لازم الكماليات مش وقتها والاساسيات كمان ممكن تدخلي وفي حاجة ناقصاكي تجيبوها مع بعض تلاتة للاهالي بلاش مباهاة وتفاخر ومقارنة. اهم حاجة يكون الولد عايز البنت والبنت عايزة الولد وعندهم طموح وعندهم اسباب
تخليهم ان هم يوصلوا تكونوا مناسبين غير كده لأ. دي اول مشكلة في حلها اشوفكم بقى ان شاء الله مع عاطف وعاطف المرة اللي جاية. جزاكم الله خيرا سبحانك اللهم
ربنا وبحمدك اشهد ان لا اله الا انت استغفرك واتوب اليك